Norvegiyada sentyabrda o‘tgan saylovlardan keyin shakllantirilgan yangi hukumat o‘z vazifalarini bajarishga kirishdi. Yangi hukumatga Yonas Gar Stere boshchilik qiladi. Yonas Gar Stere / Foto: EPA Stere boshchiligidagi so‘l sentristik ozchilik 13 sentyabrda o‘tgan parlament saylovlarida konservativ ko‘pchilikni mag‘lubiyatga uchratgan va endi keyingi 4 yil davomida mamlakatdagi siyosatni belgilaydi. Norvegiyaning yangi bosh vaziri hukumatda bir qator tayinlovlarni amalga oshirgan. O‘tgan hafta Norvegiyaning endilikda sobiq bosh vaziri Erna Sulberg o‘zi boshchiligidagi hukumat saylovlardagi mag‘lubiyatdan keyin iste’foga chiqishini e’lon qilgandi.